Яшчэ адна дата. У мінулую пятніцу адзначыў 40-годдзе вакальны ансамбль “Веткаўчанка”, які дзейнічае пры Веткаўскім гарадскім доме культуры. Кіравалі калектывам цудоўныя музыканты — Уладзімір Пракошын, Ігар Дворкін, Міхаіл Грамыка. Цяпер народны калектыў узначальвае Наталля Якса. Цяжка і падлічыць, колькі чалавек прайшло пад назвай “Веткаўчанкі” школу вакальнага майстэрства і шчырага сяброўства. Многія з іх у той святочны вечар зноў сабраліся на клубнай сцэне. Юбілейная канцэртная праграма называлася “З песняй па жыцці”.